cyanic-selkie/wikianc huggingface dataset:
Աղվեսն ու որսաշունը 2
Սյուժե
Դիքսին գտնում է Թոդին և ընկերակցում նրան։ Զրույցի ընթացքում Տոդը անզգուշաբար հայտնում է, որ Քոփերը թափառաշրջիկ չէ, և Դիքսիի մոտ միտք է հղանում Թոդի օգնությամբ խմբից դուրս վռնդել Քոփերին։ Թոդը բարկացնում է Առաջնորդին և ստիպում նրան իր երևից սլանալ մինչև տոնավաճառ և բեմ, որտեղ ելույթ էր ունենում խումբը։ Ճշմարտությունը պարզելուց հետո Քեշն ազատ է արձակում Քոփերին։ Խմբի մնացած անդամները ցավում են Քոփերի համար, և խումբը քայքայվում է։ Թոդը զղջում է, որ ամեն ինչ փչացրեց, և Թվիդ անունով մի այրին նրան տանում է տուն։ Ճանապարհին նա գրեթե ընկնում է պարոն Բիքերստաֆի մեքենայի տակ, որը տաղանդների որսորդ էր, և վերջինիս գլխարկը թռչում է և ընկնում ուղիղ Թոդի վրա։
Հաջորդ առավոտյան Դիքսին գալիս է Քոփերի մոտ և իր վրա վերցնում տեղի ունեցածի ողջ մեղքը։ Քոփերն ու Թոդը ընդունում են իրենց սխալները և հաշտվում։ Թոդը տալիս է Քոփերին գործակալի գլխարկը, և դրա հոտով նրանք գտնում են տիրոջը։ Խորամանկորեն ընկերները ողջ խմբին բերում են այն վայրի մոտ, ուր ճաշում է գործակալը, և համոզում շներին երգել։ Տպավորված գործակալը կազմակերպում է խմբի ելույթը Grand Ole Opry շոուում։
Ինչ վերաբերում է Քոփերին, նա հեռանում է խմբից և մնում է ընկերոջ` Թոդի հետ։
Քննադատություն
Շատ քննադատներ ֆիլմն անհաջող են համարում ։ Հիմնականում նրանք քննադատում էին երգերի օգտագործումը պահերը ձգձգելու համար, որոնք չէին կարող երկար տևել, և որևէ բարոյականության կամ ուղերձի բացակայության համար։
Ռուսական կրկնօրինակում
Ֆիլմը կրկնօրինակվել է 2011 թվականին «Пифагор» ստուդիայում՝ «Disney Character Voices International» ընկերության պատվերով ։
Արտաքին հղումներ
Կատեգորիա:Մուլտֆիլմեր շների մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Մուլտֆիլմեր աղվեսների մասին Կատեգորիա:2006 մուլտֆիլմեր Կատեգորիա:Ֆիլմեր շների մասին Կատեգորիա:Ամերիկյան մուլտֆիլմեր Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Անգլերեն մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Հյուսիսային Ամերիկայում
Հայսմավուրք (4699)
Ծանոթագրություններ
Կատեգորիա:Մատենադարանի ձեռագրեր
Տնային տնտեսության հանրագիտարան
Տնային տնտեսության հանրագիտարան, Հայկական Հանրագիտարան հրատարակչության տպագրած հայերեն հանրագիտարան։ Լույս է տեսել 1997 թվականին։ Տնային տնտեսության հանրագիտարանը «Ընտանեկան հանրագիտարան» մատենաշարի առաջին գիրքն է։ Այն ներառնում է նաև «Հանրամատչելի բժշկական հանրագիտարանը» և «Հայաստանի բնաշխարհ» հանրագիտարանը։
Մատենաշարի յուրաքանչյուր գիրք որոշակի թեմատիկ ուղղվածության ինքնուրույն հանրագիտարան է և մատենաշար է ներառվել հետամտած ընդհանրական նպատակից ելնելով օգնել մարդկանց ճանաչելու իրենց կենցաղը, առավել արդյունավետ կազմակերպելու իրենց առողջությունն ու հանգիստը, ճանաչելու ու լավագույնս կողմնորոշվելու հայրենի բնաշխարհում, հոգալու նրա պահպանության ու վերարտադրության մասին։
«Տնային տնտեսության հանրագիտարանը» մատենաշարի առաջին գիրքն է և կազմված է 7 բաժնից՝ Բնակարան, Սնունդ, Առողջություն և կոսմետիկա, Հագուստ և կոշիկ, ժամանց, Այգեգործական հողամաս, Տոներ և հիշատակի օրեր։
Արտաքին հղումներ
Կատեգորիա:Հայերեն հանրագիտարաններ
Մարգիտ Կաֆկա
Մարգիտ Կաֆկա (Margit Kaffka, 10 հունիսի, 1880, Նադկարոյ (ներկայում՝ Կարեյ, Ռումինիա) - 1 դեկտեմբերի, 1918, Բուդապեշտ), հունգարացի գրող և բանաստեղծուհի։
Կենսագրություն
Մարգիտ Կաֆկան ծնվել է 1880 թվականի հունիսի 2-ին Նադկարոյում (ներկայում՝ Կարեյ, Ռումինիա)։ Նրա հայրը եղել է դատախազ, բայց շուտ է մահացել, այդ պատճառով էլ նրա ընտանիքն ապրել է աղքատության մեջ։ Մարգիտ Կաֆկան Սատմարում սովորել է վանքի դպրոցում, իսկ վերադառնալուց հետո մեկ տարի դասավանդել է Միշկոլցում։ Ավելի ուշ նա սովորել է Բուդապեշտում՝ ստանալով իգական դպրոցի ուսուցչի դիպլոմ։ Միշկոլց վերադառնալուց հետո նա գրականություն ու տնտեսագիտություն է դասավանդել մասնավոր իգական դպրոցում։ Այդ շրջանում են գրվել նրա առաջին ստեղծագործությունները՝ պոեմներն ու վեպերը, և նա սկսել է համագործակցել Nyugat («Արևմուտք») ամսագրի հետ, որ այդ ժամանակաշրջանի ամենակարևոր պարբերականներից մեկն էր։
Մարգիտ Կաֆկան 1905 թվականի փետրվարի 17-ինամուսնացել է Բրյունո Ֆրյոլիխի հետ, որ անտառային ինժեներ էր։ 1907 թվականին նրա ամուսինն սկսում է աշխատել գյուղատնտեսության նախարարությունում, և Մարգիտ Կաֆկան մեկնել է Միշկոլցից։ Մի քանի տարի անց Կաֆկան բաժանվել է ամուսնուց։ 1910-1915 թվականներին նա որպես ուսուցիչ աշխատել է Բուդապեշտում։ 1914 թվականի օգոստոսի 18-ին նա ամուսնացել է Բելա Բալաժի կրտսեր եղբոր՝ Էրվին Բաուերի հետ։ Առաջին համաշխարհային պատերազմի սկզբում Մարգիտ Կաֆկան թողնում է ուսուցչի իր աշխատանքն ու սկսում զբաղվել միայն գրականությամբ։
Մարգիտ Կաֆկան մահացել է 1918 թվականի դեկտեմբերի 1-ին Բուդապեշտում. Կաֆկայի ու նրա կրտսեր որդու մահվան պատճառ է դարձել իսպանական գրիպը։
Ստեղծագործություն
1912 թվականին հրատարակվում է Մարգիտ Կաֆկայի առաջին ու ամենահայտնի վեպը՝ «Գույներ և տարիներ»(«Színek és Évek», 1912), որ պատմում է աղքատացած ազնվականության ճակատագրի ու ժամանակակից կանանց մասին։ Ստեղծագործության գլխավոր հերոսուհու հիմնական խնդիրն այն է, որ կյանքը սահմանափակում է ամուսնանալու այլընտրանքային տարբերակները, իսկ ամուսնությունը որոշում է կնոջ դերը հասարակության մեջ։ Նա այդ խմդրին է բախվում իր առաջին ամուսնու ինքնասպանությունից հետո։ Հետագայում նա ամուսնանում է հաշվարկով՝ նպատակ ունենալով դրանով ձեռք բերել որոշակի դիրք հասարակության մեջ։ «Նրա ողբերգությունը, եթե այդպիսին այստեղ ընդհանրապես կա, բոլորովին նշանակալի չէ. նա դառնում է ոչինչ չանող մի կին ոչինչ չանող աշխարհում։ ....Կաֆկան կարողացել է ընդգծել կանանց խնդիրների մի լայն շրջանակ, դա գավառական ազնվականության նույն քայքայվող աշխարհն է, որ ժամանակակից վեպերի հիմնական թեմաներից մեկն է, բայց այդ աշխարհում նրանից առաջ դեռ ոչ ոք չէր արծարծել կանանց խնդիրները, ոչ ոք ուշադրություն չէր դարձրել, որ ազնվականության հասարակական դիրքի փոփոխությունը նոր իրավիճակ է ստեղծել կանանց համար, և որ կանայք տղամարդկանցից էլ քիչ էին պատրաստ հաղթահարել այդ խնդիրներն իրենց նոր կարգավիճակում ու նոր հնարավորությունների պայմաններում» ։
Կաֆկայի հաջորդ՝ «Մարիայի տարիները» («A Mária évei», 1913) վեպում հայտնվում է հերոսուհու նոր տիպ, որ սովորում է, աշխատում և դառնում անկախ, բայց դա նրան երջանկություն չի բերում։ Հեղինակն իր ստեղծագործության մեջ նորից ելք չի գտնում իր հերոսուհու համար. Մարիան չի կարողանում իր տեղը գտնել ժամանակակից կյանքում, այնինչ Մագդան՝ նախորդ վեպի հերոսուհին, կորցնում է այն դերը, որ հասարակության մեջ ավանդաբար կատարում էր կինը։
Գրականություն
Կատեգորիա:Հունգարացի արձակագիրներ Կատեգորիա:Հունգարացի բանաստեղծներ Կատեգորիա:20-րդ դարի բանաստեղծներ Կատեգորիա:20-րդ դարի կին գրողներ
Սիմոն Դեյվիս
Սիմոն Դեյվիս (Simon Davies, ), նախկին ուելսցի ֆուտբոլիստ, կիսապաշտպան։ Ֆուտբոլիստի վերջին թիմը եղել է ուելսական «Սոլվա» ֆուտբոլային ակումբը։ Ֆուտբոլիստը իր կարիերան սկսել է «Պիտերբորո Յունայթեդ»-ի կազմում։ Դրանից հետո հանդես է եկել Պրեմիեր Լիգան ներակայցնող «Տոտենհեմ Հոտսպուր»-ի և «Ֆուլհեմ»-ի կազմում, վերջինիս կազմում 2009-10 մրցաշրջանում դառնալով Եվրոպայի լիգայի արծաթե մեդալակիր։ Սիմոնն անցկացրել է ավելի քան 350 հանդիպում անգլիական թիմերի կազմերում և 58 հանդիպում էլ Ուելսի ազգային հավաքականի կազմում։
«Պիտերբորո Յունայթեդ»
15 տարեկան հասակում Սայմոն Դեյվիսը միացել է «Պիտերբորո Յունայթեդ»-ին։ Ավարտելով թիմի ակադեմիան նա հեշտությամբ կարողացավ հաստատվել թիմի հիմնական կազմում։ Իր առաջին մրցաշրջանում նա մասնակցել է թիմի 50 հանդիպումներից 20-ին։
1998-99 մրցաշրջանի վերջում Դեյվիսը հայտնվել է Երրորդ դիվիզիոնի խորհրդանշական թիմում, և ճանաչվել է իր թիմի տարվա լավագույն ֆուտբոլիստ ։
«Տոտենհեմ Յունայթեդ»
1999 թվականի դեկտեմբերի 31-ին Դեյվիսը տեղափոխվել է Պրեմիեր Լիգայում հանդես եկող «Տոտենհեմ Հոտսպուր»։ Տրանսֆերն արժեցել է 700000 ֆունտ ստեռլինգ։
«Տոտենհեմ»-ի կազմում նա իր դեբյուտը նշել է 2000 թվականի ապրիլի 9-ին՝ «Լիվերպուլ»-ի դեմ խաղում։ Հանդիպումն ավարտվել է 2-0 հաշվով։ 2000-01 մրցաշրջանի սկզբում նա հիմնականում լինում էր փոխարինողների նստարանին, և հանդիպմանը մասնակցում էր փոխարինման դուրս գալով։ 2001 թվականի փետրվարի 17-ին Անգլիայի գավաթի խաղարկության 5-րդ փուլում կայացած «Սթոքպորտ Կաունտրի»-ի դեմ խաղում Սայմոնը դարձել է դուբլի հեղինակ։ Այս խաղը նրա հիմնական թիմում տեղ ունենալու գործում առաջին քայլն էր։
Այն 5 տարիների ընթացքում, երբ Դեյվիսը հանդես է եկել «Տոտենհեմ»-ի կազմում նա մասնակցել է 154 խաղի և խփել է 24 գոլ բոլոր մրցաշարերում միասին վերցրած։
«Էվերթոն»
2005 թվականի մայիսի 26-ին 4 միլիոն ֆունտ ստեռլինգի դիմաց ֆուտբոլիստը տեղափոխվել է «Էվերթոն»։ 2005-06 մրցաշրջանը միանգամայն անհաջող էր Սայմոն Դեյվիսի համար։ Սայմոնը դարձել է հաղթական գոլի հեղինակ «Բիրմինգհեմ Սիթի»-ի դեմ խաղում, որի շնորհիվ մերսիսադյան ակումբը տարել է իր առաջին հաղթանակը 2 ամիսների ընթացքում։
«Ֆուլհեմ»
2007 թվականի հունվարին Դեյվիսը տեղափոխվել է Պրեմիեր Լիգան ներկայացնող մեկ այլ թիմ՝ «Ֆուլհեմ»։ Պրեմիեր Լիգայի շրջանակներում նա իր հանդիպումն անցկացրել է հունվարի 30-ին՝ մասնակցելով «Շեֆիլդ Յունայթեդ»-ի դեմ խաղին։
Մինչև «Ֆուլհեմ» տեղափոխվելը Սայմոնը գտել էր իր տեղը խաղադաշտում։ Նա հիմնականում հանդես էր գալիս կիսապաշտպանության աջ թևում։ 2007-08 մրցաշրջանի ընթացքում Սայմոնը ընդգրկվել է «Ֆուլհեմ»-ի տարվա լավագույն ֆուտբոլիստի հավակնորդների ցուցակում։ Սայմոն Դեյվիսը գոլի հեղինակ է դարձել 2010 թվականի ապրիլի 29-ին Եվրոպայի լիգայի շրջանակներում տեղի ունեցած «Համբուրգ»-ի դեմ խաղի երկրորդ կեսին։ Անգլիական թիմը այդ խաղում հաղթել է 2-1 հաշվով ։ Ֆուտբոլիստը մասնակցել է նաև Եվրոպայի լիգայի եզրափակչում կայացած «Ատլետիկո Մադրիդ»-ի դեմ խաղի առաջին կեսին։ Հանդիպման հիմնական ժամանակն ավարտվել է 1-1 հաշվով, իսկ լրացուցիչ ժամանակում գրանցվել է 2-1 հաշիվ՝ ի օգուտ «Ատլետիկո»-ի ։
2010 թվականի օգոստոսի 16-ին ուելսցի ֆուտբոլիստը երկարաձգել է իր պայմանագիրը մինչև 2013 թվականը ։ Սայմոնը հետագա կարիերան անգլիական թիմում ուղեկցվել է բազում վնասվածքներով։ 2011 թվականի դեկտեմբերի 10-ին նա անցկացրել է իր առաջին մեկնարկային հանդիպումը 2011-12 մրցաշրջանի ընթացքում, որը տեղի է ունեցել «Սուոնսի Սիթի»-ի դեմ։
Դեյվիսը մեկն էր այն 12 ֆուտբոլիստներից ովքեր լքեցին «Ֆուլհեմ»-ը 2012-13 մրցաշրջանից հետո ։
Միջազգային կարիերա
Ուելսի ազգային հավաքականի կազմում նա իր դեբյուտը նշել է 2001 թվականի հունիսի 6-ին՝ ԱԱ 2002-ի որակավորման փուլում տեղի ունեցած Ուկրաինայի հավաքականի դեմ խաղում։ Իսկ իր առաջին գոլը խփել է 2002 թվականի օգոստոսի 21-ին՝ Խորվաթիայի ազգային հավաքականի դեմ խաղում։
ԱԱ 2010-ի որակավորման փուլում եղել է Ուելսի հավաքականի ավագը։ 2002 թվականին ճանաչվել է Ուելսի տարվա լավագույն ֆուտբոլիստ։ 2010 թվականի օգոստոսի 9-ին նա հայտարարել է միջազգային կարիերան ավարտելու մասին ։
Ծովամարտ
Պատերազմ ծովում կամ ծովամարտ օվկիանոսների և ծովերի վրա, ինչպես նաև ռազմական (մարտական) գործողություններ՝ գետերի, լճերի և արհեստական ջրամբարների վրա։
Որպես կանոն այն իրականացվել է պետությունների ծովային զինված ուժերի կողմից ջրային և հարակից շրջաններում՝ իր մեջ ներառելով ռազմական և մարտական գործողություններ։
Պատմություն
Ծովամարտերը ունեցել են ավելի քան երեք հազար տարվա պատմություն ։ Հին աշխարհում նավատորմը բաղկացած է եղել թիավարվող նավերից։ Դրանք հանդես են եկել առափնյա շրջաններում և օժանդակ դեր են խաղացել պատերազմում (բանակային նավատորմում)։ Պատերազմ վարելու մեթոդները տապալել և խորտակելն էր, իսկ հիմնական մարտավարական ձևը՝ նավատորմի առճակատումն էր, որը ավարտվել է իրար միջև անհատական նավերի մարտերով։
Առաջին ծովային ճակատամարտը տեղի է ունեցել մ․թ․ա․ 1210 թվականին՝ խեթերի թագավոր Սուպիլուլիմուս II-ը գրավեց Կիպրոսի նավատորմը և ծովում այրեց նրանց նավերը ։ Մ.թ.ա. 1175-ին Նեղոսի դելտայի ճակատամարտում Հին Եգիպտացիները ծովամարտում հաղթեցին Միջերկրական ծովի կղզիների բնակիչներին ։
Միջնադարյան ծովային պատերազմի կարևորագույն հայտնագործություններից էր՝ Սիրիայում 1275թ արաբ գյուտարար՝ Հասան ալ Ռամահի կողմից հորինած տորպեդոն, որը վազում էր ջրի վրա, լիցքավորված էր հրթիռներով և ուներ երեք կրակակետ։ Դա շատ արդյունավետ զենք էր նավեր կործանելու համար ։
Միջնադարում ծովային պատերազմի մարտավարությունը էականորեն չէր փոխվել։ Բյուզանդիայում զենքի նոր տեսակ էր հորինվել՝ հունական կրակը։ Աշխարհագրական մեծ հայտնագործությունների դարաշրջանում (XV—XVI դարեր) սկսվել է Եվրոպական պետությունների (Իսպանիա, Պորտուգալիա, հետագայում Անգլիա, Ֆրանսիա, Նիդեռլանդներ) մրցակցությունը ծովային գերիշխանության համար՝ գաղութարար նվաճումների կապակցությամբ։ Միևնույն ժամանակ նավատորմերը սկսել էին ինքնուրույն գործել,կատարելով թշնամու հաղորդակցության ուղիների խափանում և ծովային ուղիների պաշտպանության խնդիրները։ Այնուամենայնիվ, XV—XVI դարերի առաջին առագաստանավերի մարտավարությունը դեռևս քիչ էր տարբերվել թիանավերի մարտավարության մեթոդներից։
XVII դարում ստեղծվել են մշտական ռազմական նավատորմեր։ Հետագայում ստեղծվել են ռազմածովային հրետանի, որը որպես հիմնական զենքի տեսակ օգտագործվել է XVII դարի անգլո–հոլանդական պատերազմների ռազմածովային մարտերում, այնուհետև դասակարգվել են նավերը և սահմանվել են նրանց առաջադրանքները։ Նավատորմի հիմքը կազմել են գծանավերը։ Ֆրեգատները, հրետանային թիավարվող անոթները և հրշեջները ստացել էին օգնող դեր։ Նավերը միավորվել էին դրոշակակիր հրամանատարության ներքո գտնվող ջոկատներում։ Ծովային մարտավարության հիմնական մարտավարական ձևը գծային մարտավարությունն էր, որը նախատեսում էր նավերի մանևրումը «մարտական գծում» (արթնացման սյուն)։ Դա ապահովել է մի քանի շարքերով նավերի վրա տեղադրված հրետանու օգտագործումը։ Ռամը սկսել էին քիչ օգտագործել, իսկ գիշերօթիկ նավերը շարունակում էին օգտագործվել։
XVIII դարում ռուս ծովակալներ՝ Գ․ Սպիրիդովը և Ֆ․ Ուշակովը առաջին անգամ ծովային մարտում հրաժարվել են գծային մարտավարությունից և անցել մանևրելու մարտավարությանը, որն էլ ապահովել է ռուսական նավատորմի հաղթանակը Օսմանյան կայսրության դեմ Քիոսի նեղուցում (1770), Տենդրայում (1790) և Կալիակրիայում (1791)։
Ռազմածովային պայքարի մանևրելի ձևի տեսականորեն հիմնավորման առաջին փորձերը արտացոլվել են անգլիացի Ջ․ Կլերկի «Ծովային մարտավարության փորձ» աշխատության մեջ (մաս 1–4, 1790–97)։ Անգլիացի ծովակալ Գ․ Նելսոնի ռազմածովային հաղթանակները Աբուկիրում (1798) և Թրաֆալգարում (1805 թ.), ռուս ծովակալ Դ․ Սենյավինի՝ Աթոսի ճակատամարտում (1807) տարած հաղթանակը, ովքեր օգտագործել էին ծովում մանևրելու ռազմավարական ձևը, նպաստել են մանևրելու սկզբունքների հաստատմանը։ Դա նպաստել է նաև զրահատեխնիկայի մանևրին զուգահեռ հրետանային զենքն առավելագույն օգտագործելու և թշնամու նավատորմի ուժերը խաթարելու համար, նաև ապահովվել է առանձին նավերի մանևրելու անկախությունը։
1853—56թթ Ղրիմի պատերազմի փորձը ցույց է տվել շոգենավերի առավելությունը մանևրելի ռազմածովային մարտական գործողությունների ընթացքում։ XIX դարի երկրորդ կեսին Անգլիայում, ԱՄՆ–ում, Ֆրանսիայում ստեղծվել են զրահապատ շոգենավեր։ Այսպիսով, նավատորմի հիմքը կազմել են զրահակիրները։ Եղել են նաև հածանավեր, ականազերծիչներ, կործանիչներ։
1904—05թթ ռուս-ճապոնական պատերազմի ընթացքում տեղի են ունեցել ահեղ ծովային ճակատամարտեր զրահապատ նավերի մասնակցությամբ (Ցուսիմայի ճակատամարտ, մարտը Դեղին ծովում և այլն)։ Տորպեդներ և ականներ օգտագործելու առաջին փորձերը ցույց են տվել, որ հրետանին այլևս միակ միջոցը չէ հանդիսանում թշնամու վրա հարձակվելու համար։ Այնուամենայնիվ, ծովային ուժերի ռազմական դոկտրինաները ռուս–ճապոնական պատերազմից հետո չեն ենթարկվել էական փոփոխությունների և առաջվա պես հավատում էին, որ ծովային գերիշխանության նվաճումը պետք է իրականացնել նավատորմի ընդհանուր ուժերի կռվի միջոցով։
Առաջին համաշխարհային պատերազմի ժամանակ համընդհանուր նշանակություն են ունեցել էսկադրային ականակիրները, սկսել են լայնորեն կիրառել նաև սուզանավեր։ Սա հանգեցրել է պարեկային նավերի և սուզանավ–որսորդների ստեղծմանը։ Զրահակիր նավերի փոխարեն հայտնվել են գծանավեր (դրեդնոուտներ)։ Գոյություն են ունեցել նաև նավերի այլ տեսակներ՝ ավիակիրներ, տորպեդո նավակներ։ Եղել է նաև ծովային օդուժ։ Մեկ ճակատամարտի միջոցով ռազմավարական նպատակներին հասնելը, ինչպես Յուտլանդական ճակատամարտի ընթացքում (1916թ), անհնար է եղել։
Երկրորդ համաշխարհային պատերազմի սկսվելուց առաջ նավատորմը համալրվել էր ավիակիրներով, հածանավերով, էսկադրային ականակիրներով, ծովային օդուժով, եղել են էխոլոտ և ռադար։
Երկրորդ համաշխարհային պատերազմի ժամանակ վայրէջք են կատարել 600 խոշոր ծովային դեսանտներ, որոնցից վեցը ունեցել են ռազմավարական մեծ նշանակություն։ Ամենախոշոր դեսանտային վայրէջքը կատարվել է Նորմանդիայում (1944թ)։ Այդ գործողությունների ժամանակ ծովի վրա գտնվող նավերը իրականացրել են ցամաքային թիրախների հրետակոծություն։
Ծովամարտում ակտիվ գործել են նաև սուզանավերը։ Խոշոր հրետանային նավերը (գծանավեր, հածանավեր), սուզանավերի և հատկապես օդուժի մեծ խոցելիությոն պատճառով, ծովում կորցրել էին գլխավոր հարվածող ուժի իրենց դերը։ Նրանց գործողությունները հիմնականում սահմանափակվել էին նաև ցամաքային ուժերին աջակցելու գործում։ 1960թ սկսած բալիստիկ հրթիռներով սուզանավերը դարձել էին հզոր տերությունների նավատորմի գլխավոր հարվածող ուժը։ Եղել են նաև ատոմային ավիակիրներ։
1945թ հետո տեղի ունեցած պատերազմների ժամանակ հիմնականում ծովային ճակատամարտեր տեղի չեն ունեցել։ Այնուամենայնիվ, 1950-53թթ կորեական պատերազմի, 1965-73թթ վիետնամական պատերազմի, 1991 թ Պարսից ծոցի, 1999թ Հարավսլավիայի ռազմական գործողությունների, 2003թ Իրաք ներխուժման, 2011թ Լիբիայի դեմ ռազմական գործողությունների ժամանակ ԱՄՆ–ի ծովային օդուժը ավիակիրների հետ միասին լայնորեն կիրառվել են ցամաքային թիրախները խոցելու համար։ Պարսից ծոցի պատերազմի, Հարավսլավիայի դեմ ռազմական գործողությունների, 2003թ Իրաք ներխուժման, Լիբիայի դեմ ռազմական գործողությունների ժամանակ ԱՄՆ–ի նավատորմը և սուզանավերը հարձակվել են ցամաքային թիրախների վրա թևավոր «Թոմագավկ» հրթիռներով։ Երկրորդ համաշխարհային պատերազմի տարիներին Կորեայի պատերազմի, վիետնամական պատերազմի, Պարսից ծոցի պատերազմների ընթացքում ցամաքային թիրախները հրետակոծվել են «Нью-Джерси», «Миссури», «Висконсин» գծավոր նավերի կողմից։
Միջազգային իրավունք
Ծովային պատերեզմի ժամանակ հատուկ արտոնյալ ռեժիմ է ստեղծվել պատերազմող պետությունների առևտրական և ուղևորատար նավերի համար։ Այսպիսով, առևտրական և ուղևորատար նավերը հետևելով բաց ծովում առանց հսկողության սկզբունքին, միջազգային օրենսդրությամբ առանց նախազգուշացման պաշտպանվել են անօրինական հարձակումներից և ջրհեղեղներից։ Առևտրական նավերը իրավունք ունեին այցելել չեզոք նավահանգիստներ և կատարել ոչ ռազմական բեռնափոխադրումներ, ավելին, նման նավահանգիստներում նրանց մնալը ի տարբերություն ռազմանավերի, սահմանափակ չէր։ Ծովային պատերազմի օրենքները և սովորույթները արգելել են անպաշտպան նավահանգիստների, քաղաքների, գյուղերի, բնակելի տների և կառույցների հրետակոծումը ծովային ուժերի կողմից։ Հատկապես կարգավորվել են ծովային շրջափակման կանոնները։
Ծովային պատերազմի ժամանակ ոչ միայն թշնամու առևտրական նավերը, այլև չեզոք պետության առևտրական նավերը, կարող են գրավվել շրջափակումը խախտելու, ռազմական մաքսանենգության կամ պատերազմող երկրին ծառայություն մատուցելու համար։ Միջազգային իրավունքը մանրամասնորեն կարգավորել է ծովային պատերազմի ժամանակ առևտրական նավերի օրինական ռեժիմին վերաբերող հարցերը։
Ծանոթագրություններ
Կատեգորիա:Ծովային պատերազմներ Կատեգորիա:Ռազմածովային պատմություն Կատեգորիա:Ռազմական գործողություններ ըստ տեսակի Կատեգորիա:Պատերազմներ ըստ տեսակի Կատեգորիա:Ծովամարտեր
Բիկու դու Պապագայուի գավառ
Բիկու դու Պապագայուի գավառ (Microrregião do Bico do Papagaio), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 198 388 մարդ 2006 թվականի տվյալով։ Զբաղեցված տարածքը 15 767,856 կմ²։ Բնակչության խտությունը 12,6  մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Jing
Jing (արտասանություն` Ջինգ ), ծրագրային ապահովում սքրինքասթինգի համար (էկրանից տեսանյութի հեռարձակում), 2007 թվականին ստեղծել է TechSmith կորպորացիան՝ «Jing Project» անվամբ ։
Հնարավորություններ
Ծրագիրն օգտագործելու համար հարկավոր է գրանցվել։ Գործիքը ընդգրկում է պատկերը (ֆորմատը՝ PNG) կամ տեսանյութը աշխատասեղանի առանձնացված հատվածից՝ ցանկության դեպքում նաև խոսափողի ձայնը։ Նյութը ժամանակավոր շտեմարան ներբեռնելուց հետո, ծրագիրը առաջարկում է պահպանել այն իր սեփական առցանց տեսահարթակում՝ սոցիալական կայքերում (Facebook, Twitter, Flickr), նիշքերի փոխանցման կանխագրում կամ օգտատիրոջ համակարգչում ։ Առցանց տեսահարթակ բեռնելու դեպքում ծրագիրը ավտոմատ ստեղծում է URL ստեղծված հոլովակի վրա՝ հնարավորություն տալով կիսվել այլոց հետ ։ Jing-ը համատեղելի է Էփլ Մակինտոշ և Microsoft Windows օպերացիոն համակարգերի հետ ։ Jing-ը հասարակ ֆորմատի և սքրինքաստերի արագ բեռնման շնորհիվ գործածվել է թվային տեղեկատուներում և գրադարաններում ։
Jing Pro
2009 թվականի հունվարի 6-ից TechSmith-ը թողարկել է Jing Pro տարբերակը՝ Jing-ի վճարովի պրեմիում տարբերակը ։ Ի տարբերություն անվճարների՝ պրոֆեսիոնալ տարբերակը աջակցում է պահպանման MPEG-4 ձևաչափը, տեսանյութի սկզբում և վերջում բացակայում է ջրանիշը, YouTube բեռնումը և տեսախցիկների հետ աշխատանքը։ 2012 թվականի փետրվարին TechSmith ընկերությունը հայտարարել է Jing Pro-ի մոտալուտ փակման մասին։ Բոլոր օգտատերերը (անկախ բաժանորդագրության տեսակից) կարող էին օգտվել սերվիսից մինչև 2013 թվականի փետրվարի 28-ը ։
Քննադատություն
Անվճար տարբերակում ընդգրկման տևողությունը սահմանափակվում է 5 րոպեով, չկա հնարավորություն տեսանյութի որակը ընտրելու, իսկ հոլովակը պահպանվում է միայն SWF ձևաչափով։ Պատրաստի տեսանյութի սկզբում և վերջում տեղադրվում է տեղեկություն այն մասին, որ հոլովակը ստեղծվել է Jing-ի օգնությամբ։ Բացակայում է ռուսերնի օժանդակությունը։ «Мир ПК» ամսագիրը գործիքին տվել է 5-ից 3 միավոր։
Աջակցության կասեցում
2020 թվականի հունիսի վերջին մշակողը հայտարարել է, որ աջակցությունը և Jing-ի հետագա մշակումը կկասեցվի 2020 թվականի հուլիսի 14-ին՝ կապված Adobe-ի՝ 2020 թվականի վերջին Flash-ի հետագա աջակցությունից հրաժարվելու պլանների հետ, համապատասխանաբար նաև SWF ֆորմատի։ Որպես փոխարինող TechSmith-ը խորհուրդ է տալիս Capture-ը, որը ձայնագրում է MPEG-4 Part 14 ձևաչափով։
Գրականություն
Կատեգորիա:Վինդոուզի ծրագրային ապահովում
Դիեգո Սիմեոնե
Դիեգո Պաբլո Սիմեոնե (Diego Pablo Simeone, ), Արգենտինայի հավաքականի նախկին ֆուտբոլիստ։ Ներկայումս մարզում է Ատլետիկո Մադրիդը։ Մասնագիտական կարիերայում խաղացել է հենակետային կիսապաշտպան։ Կարիերան ավարտել է 2006 թվականին։
Մարզչական կարիերա
Սիմեոնեն ավարտեց կարիերան Ռասինգում իր վերջին հանդիպումը անցկանցելով 2006 թվականի փետրվարի 17-ին, իսկ հետո նույն թիմում դարձավ գլխավոր մարզիչ։ Թիմը առաջնության սկզբնական վատ խաղերից հետո տպավորիչ խաղեր խաղաց վերջին տուրերում և այնուհետև Սիմեոնեն հեռացավ այդ թիմից։ Մայիսի 18-ին նա դարձավ Էստուդիանտեսի գլխավոր մարզիչ և թիմին կարողացավ դուրս բերել առաջին լիգա (թիմը վերջին անգամ առաջին լիգայում խաղացել էր 23 տարի առաջ)։ Սիմեոնեն Էստուդիանտեսում մնաց մինչև 2007 թվականը։ 2008 թվականին Սիմեոնեն դարձավ Ռիվեր Փլեյթի գլխավոր մարզիչ։ Ռ.Փլեյթը Լիբերտադորեսի գավաթի երկրորդ փուլում Սան Լորենցոյին հաղթեց, իսկ այնուհետև Օլիմպեոյին պարտվեց 2-1 հաշվով, իսկ Սիմեոնեն հրաժարական տվեց։ 2009 թվականից մինչև 2010 թվականը գլխավորեց Սան Լորենցոն։ 2010 թվականին Սիեմեոնեն լքեց թիմը որովհետև թիմը վատ արդյունքներ գրանցեց։ 2011 թվականին գլխավորեց Կատանիան փոխարինելով Մարկո Ջիամպաոլոյին։ 2011 թվականի հունիսի 1-ին նա թողեց ակումբը և կրկին գլխավորեց Ռասինգը։ 2011 թվականի դեկտեմբերի 23-ին Սիմեոնեի մարզչական կարիերայում նոր մի էջ է բացվում, քանի որ նրան նշանակում են Ատլետիկոյի գլխավոր մարզիչ։ 2012 թվականի մայիսի 9-ին նա թիմի հետ հաղթեց ՈւԵՖԱ-ի Եվրոպա Լիգան հաղթելով Ատլետիկ Բիլբաոյին 3-0 հաշվով։ Նույն թվականի օգոստոսի 31-ին նա հաղթեց ՈՒԵՖԱ-ի Սուպեր գավաթը 4-1 հաշվով հաղթելով Չելսիին։ 2013 թվականի մայիսի 17-ին Սիմեոնեի շնորհիվ Ատլետիկոն նվաճեց Իսպանիայի գավաթը հաղթելով Ռեալին 2-1 հաշվով Սանտիագո Բերնաբեուում։ Սիմեոնեի ղեկավարությամբ 2012-13 թվականների մրցաշրջանում Ատլետիկոն առաջնությունը ավարտեց երրորդ տեղով։ Սիմեոնեն 2014 թվականին Չեմպիոնների լիգայում թիմին 40 տարվա ընդմիջումից հետո կարողացավ դուրս բերել կիսաեզրափակիչ հաղթելով Բարսելոնային։ Կիսաեզրափակչում Ատլետիկոն ընդհնաուր 3-1 հաշվով հաղթելով Չելսիին կարողացավ դուրս գալ Չեմպիոնների լիգայի եզրափակիչ իր պատմության մեջ երկրորդ անգամ և այս ամենը տեղի ունեցավ Սիմեոնեի շնորհիվ։ Սակայն եզրափակչում պարտվեց Մադրիդի Ռեալին։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Արգենտինացի ֆուտբոլային մարզիչներ Կատեգորիա:Արգենտինայի հավաքականի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ատլետիկո Մադրիդի մարզիչներ Կատեգորիա:Լացիոյի ֆուտբոլիստներ Կատեգորիա:Ռասինգի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Արևելյան թաղամաս
Արևելյան թաղամաս (Nyócker!, կրճատ՝ «8-րդ թաղամաս»), 2004 թվականի հունգարական մուլտֆիլմ։ Ռեժիսորը Արոն Գաուդերն է։ Մուլտֆիլմի հունգարական անվանումը Բուդապեշտի ութերորդ շրջանի՝ «nyolcadik kerület»-ի խոսակցական կրճատ անվանումն է։ Այն հայտնի է նաև Յոժեֆվարոշ անվանումով։ Այս թաղամասում էլ տեղի են ունենում մուլտֆիլմի հիմնական գործողությունները։
Մուլտֆիլմը ցուցադրվել է Հելսինկիի, Տորոնտոյի, Կոպենհագենի, Զագրեբի, Վարշավայի, Վանկուվերի, Սան Պաուլոյի կինոփառատոններում։
Անիմացիաների տեխնիկան բավականին յուրօրինակ է. նախապես արվել է դերասանների տարբեր զգացմունքներն արտահայտող շուրջ 350 լուսանկար, այնուհետև այդ լուսանկարներն օգտագործվել են մուլտֆիլմի հերոսների գլուխների պատկերներում, իսկ մարմինները մնացել են նկարված ։
Սյուժե
Ֆիլմում պատկերված են տարբեր էթնիկ խմբերի՝ հունգարացիների, գնչուների, չինացիների և արաբների փոխհարաբերությունները, նրանց համաձայնությունն ու կոնֆլիկտները երգիծական տեսանկյունից։ Սյուժեի հիմքում ընկած է ժամանակի միջով մի խումբ դեռահասների ճամփորդության ֆանտաստիկ պատմությունը, ովքեր Բուդապեշտի՝ իրենց ներկայիս թաղամասի տարածքում ստեղծում են նավթի խոշոր հանքավայր։ Մուլտֆիլմում ներկայացվում է նաև գնչու պատանու և հունգարացի աղջկա սիրո պատմությունը ։
Արտաքին հղումներ
Կատեգորիա:2004 մուլտֆիլմեր Կատեգորիա:Հունգարական մուլտֆիլմեր Կատեգորիա:Լիամետրաժ անիմացիոն ֆիլմեր
Թագավորներ և կաղամբ (մուլտֆիլմ)
«Թագավորներ և կաղամբ», 1996 թվականի ռուսական տիկնիկային մուլտֆիլմ՝ Օ. Հենրիի համանուն վիպակի մոտիվներով։ Ռեժիսոր Մարիա Մուաթը մեծահասակների համար մյուզիքլ-մուլտֆիլմը ստեղծել է «Անիմատոգրաֆ» ընկերությունում ։
Սյուժե
Գործողությունները ծավալվում են Անչուրիայում՝ Օ. Հենրիի հորինած լատինամերիկյան Ադամաթզենու հանրապետությունում։ Այնտեղ աճում են կակտուսներ և բանաններ, իսկ տեղացի աղջիկները ծաղիկների պես գեղեցիկ են։ Տեղի նախագահը երգչուհու հետ փախչում է կաբարե՝ հափշտակելով հանրապետության գումարով լի ուղեպայուսակը։ Բոլորը փնտրում են կորած գումարը և ճանապարհին գտնում իրենց սիրուն, իսկ մյուսները կրակում և հեղաշրջում են անում։ Գեղեցիկ աղջիկները ցանկացած առիթով պարում են և երգում։
Ստեղծողներ
Ֆիլմի ստեղծողները ներկայացված են տիտրերում։
Տեսագրություն
DVD տարբերակով մուլտֆիլմը թողարկվել է «Մուլտֆիլմերի փառատոն․ Թողարկում 1. Թագավորներ և կաղամբ» մուլտֆիլմերի հավաքածուում ։
Արտաքին հղումներ
Կատեգորիա:Ռուսական մուլտֆիլմեր
Ուտկա (գետ, թափվում է Օխոտի ծով)
Ուտկա (Утка), գետ Կամչատկայի թերակղզի, Ռուսաստանում։ Գետի երկարությունը մոտ 96 կմ է։ Ավազանի տարածքը 788 կմ2։ Հոսում է Ուստ-Բոլշերեցկի շրջանում և Կամչատկայի երկրամասում ։ Թափվում է Օխոտի ծով։
Գուրուպիի գավառ (Տոկանտինս)
Գուրուպիի գավառ (Microrregião de Gurupi), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 127 816 մարդ 2006 թվականի տվյալով։ Զբաղեցված տարածքը 27.445,292 կմ²։ Բնակչության խտությունը 4,7  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Ուտկա (գետ, թափվում է Օխոտի ծով)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Գուրուպիի գավառ (Տոկանտինս)
Գավառի կազմ
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Ուտկա (գետ, թափվում է Օխոտի ծով)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Անդերլեխտ
Անդերլեխտ (, Anderlecht, Anderlecht), Բրյուսելի մայրաքաղային տարածաշրջանը ձևավորող 19 համայնքներից մեկը։ Անդերլեխտը տեղակայված է Բրյուսելի ագլոմերացիայի արևմտյան հատվածում։
Անդերլեխտը սահմանակցում է հետևյալ 7 համայնքներին (ժամացույցի սլաքի ուղղությամբ)՝ Մոլենբեեկ-Սեն-Ժան, քաղաք Բրյուսել, Ֆորե, Սեն-Ժիլ, Դրոգենբոս, Սինտ-Պետերս-Լեուվ և Դիլբեկ (առաջին չորս համայնքները բրյուսելական են, մնացածը՝ ֆլամանդական)։
Տեսարժան վայրեր
Երեք գլխավոր տեսարժան վայրերը տեղակայված են կենտրոնական թաղամասում, ներկայիս Սինտ Գուիդո (Sint-Guido, Saint-Guidon) մետրոկայարանի հարևանությամբ․
Սպորտ
Սպորտային աշխարհում համայնքը հայտնի է համանուն ֆուտբոլային անկումբով։
Կայավել
Կայավել (Cailhavel), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 101 մարդ, բնակչության խտությունը` 18.91 մարդ/կմ²։ Բնակավայրը զբաղեցնում է 5.34 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 20 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 25։ Ակտիվության ցուցանիշը կազմում է 62,1 %։ 41 աշխատունակ մարդկանցից աշխատել է 40 անձ (21 տղամարդ և 19 կին)։ Գործազուրկ են եղել 1 անձ (0 տղամարդ և 1 կին)։ 25 անաշխատունակներից 1-ը եղել են աշակերտներ կամ ուսանողներ, 20-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մանկական խաղեր
Մանկական խաղեր, երեխաների ակտիվ գործունեության տեսակ, որը սովորաբար շրջապատող աշխարհի, մեծերի գործողությունների և փոխհարաբերությունների ընդօրինակում։ Մանկական խաղերն իրենց ծագումով, բնույթով և բովանդակությամբ սոցիալական են, կրում են ազգային, ժողովրդական բնույթ և փոխանցվում սերնդեսերունդ։ Դրանցում ձևավորվում և դրսևորվում է աշխարհը ճանաչելու, նրա վրա ներգործելու երեխայի պահանջը, զարգանում են նրա կամային, ֆիզիկական հատկությունները։
Բեմականացված խաղերում նախադպրոցական և դպրոցական ցածր տարիքի երեխաները թատերականացված ձևով վերարտադրում են գրական ստեղծագործությունների բովանդակությունը։	Երեխաներին դերի հետ միասին տրվում են խաղալիքներ, օգտագործվում է նաև տիկնիկային թատրոնը։ Մի շարք խաղեր ունեն կանոններ։ 4-5 տարեկանները խաղալով մրցում են վազքում, թռիչքում և այլ ձևերում։ 5-6 տարեկանների մոտ շարժուն խաղերը ստանում են մարզական բնույթ։
Հաճախ դիդակտիկ մանկական խաղերը կրում են ճանաչողական-մարզական խաղ-վարժությունների և խաղ-մրցույթների բնույթ։
Կատեգորիա:Խաղեր
Ուտխոլոկ
Ուտխոլոկ (Утхолок), գետ Կամչատկայի թերակղզի, Ռուսաստանում։ Գետի երկարությունը մոտ 128 կմ է։ Ավազանի տարածքը 1350 կմ2։ Հոսում է Տիգիլսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Անթեմ կովկասյան
Անթեմ կովկասյան, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա, սպիտակավուն կամ շիկավուն մազիկների խիտ թավոտությամբ ծածկված, գեղազարդային բույս է, որն ունի 20-25 (30) սմ բարձրություն։ Տերևները փետրաձև հատված են՝ կազմված (6) 8-12 զույգ սեգմենտներից։ Ցողուները գագաթնային են, մեկ զամբյուղով, դեղին միաշարք լեզվակավոր եզրային ծաղիկներով։ Ծաղկոցի թերթերը լայնթաղանթային են, բաց գույնի ալիքավոր եզրով։ Սերմիկները ունեն երկայնակի կողեր ։
Տարածվածություն
Հայաստանում աճում է միայն Վերին Ախուրյանի ֆլորիստիկական շրջանում (լեռնագագատները՝ Ղուկայսան Մեծ և Օքսյուզ, բնակավայր Չիվինլի)։ Աճում է նաև Արևմտյան Կովկասում, Արևմտյան, Հարավարևմտյան Անդրկովկասում և Անատոլիայի հյուսիսարևելյան հատվածներում ։
Էկոլոգիա
Աճում է վերին և ենթալպյան լեռնային գոտիներում՝ ծովի մակարդակից 1700-2600 մ բարձրությունների վրա, քարաթափվածքներին, խճաքարոտ և քարքարոտ լանջերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին ։
Պահպանություն
Վտանգված տեսակ է։ Տեսակի ընդհանուր տարածման ծայրարևելյան հատվածը գտնվում է Հայաստանի հյուսիսարևմտյան մասում։ Տարածման և բնակության շրջաների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ CITES-ի և Բեռնի կոնվենցիաների ցուցակներում բացակայում է։
Հայաստանում տեսակի աճելավայրերը պահպանվում են «Արփի լիճ» ազգային պարկի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Կուբայի դրոշ
Կուբայի դրոշը զինանշանի և օրհներգի հետ միասին համարվում է Կուբայի պետական խորհրդանիշերից մեկը։
Պատմություն
Կուբայի պետական դրոշը պաշտոնապես ընդունվել է 1902 թ. մայիսի 20-ին։ Այն հայտնի է «Միայնակ աստղ» անունով, որը մշակվել է 1848 թ. «La Verdad» թերթի գլխավոր խմբագիր Միգել Տոլենիի և գեներալ Նարսիսո Լոպեսի կողմից։ Դրոշի առաջին կրկնօրինակը պատրաստվել է Էմիլիա Տոլոնիի կողմից և այժմ պահպանվում է հեղափոխության թանգարանում՝ Կուբայի մայրաքաղաք Հավանայում։
1902 թ. մայիսի 20-ին հռչակվում է Կուբայի հանրապետություն և Էլ-Մորո բերդի վրա պաշտոնապես բարձրացվում է մինչև այժմ գոյություն ունեցող Կուբայի պետական դրոշը։
Նկարագրություն
Դրոշը բաղկացած է հինգ հավասար հորիզոնական շերտերից՝ երեք կապույտ և երկու սպիտակ։ Դրոշի ձախ անկյունում պատկերված է կարմիր հավասարակողմ եռանկյունի, որի կենտրոնում պատկերված է հինգկողմանի աստղ։ Երեք կապույտ շերտերը ներկայացնում է երկրի երեք մաս, որոնք բաժանեցին իսպանացի նվաճողները։ Երկու սպիտակ գույները խորհրդանշում են ձգտումը դեպի անկախություն։
Կարմիր եռանկյունին վերցված է եղել մասոնական շարժման սիմվոլներից, որը անկախության համար պայքարի ընթացքում թափված արյան խորհրդանիշն է նաև համարվում է եղբայրության ազատության և հավասարության խորհրդանիշ։ Սպիտակ աստղը համարվում է ազատության խորհրդանիշ։
Կատեգորիա:Կուբայի պետական խորհրդանիշներ Կատեգորիա:Ազգային դրոշներ Կատեգորիա:1902 դրոշներ
Դիանոպոլիսի գավառ
Դիանոպոլիսի գավառ (Microrregião de Dianópolis) գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 118 377 մարդ 2006 թվականի տվյալով։ Զբաղեցված տարածքը 47 172,643 կմ²։ Բնակչության խտությունը 2,5  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կայա (Օդի գավառ)
Աշխարհագրություն
Գտնվում է Փարիզ քաղաքից 680 կմ հարավ, Մոնպելիե քաղաքից` 165 կմ հարավ-արևմուտք, Կարկասոն քաղաքից` 50 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 41 աշխատունակ (15-64 տարեկան) բնակիչ, որոնցից ակտիվ էին 25-ը, իսկ ոչ ակտիվները` 16։ Ակտիվության ցուցանիշը կազմում է 61,0 %։ 25 աշխատունակ մարդկանցից աշխատել է 18 անձ (13 տղամարդ և 5 կին)։ Գործազուրկ են եղել 7 անձ (5 տղամարդ և 2 կին)։ 16 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով ։
Մրմոշ
Մրմոշ(Мрмош), գյուղ, որը գտնվում է Սերբիայի հանրապետության Ալեքսանդրովացի շրջանում։
Շահի մզկիթ (Թեհրան)
Շահի մզկիթ, մզկիթ Իրանի Թեհրան քաղաքում։ Տեղակայված է Թեհրանի Մեծ շուկայի հյուսիսային մասում ։ Թեհրանի գլխավոր մզկիթն է , հայտնի է նաև որպես Սուլթանի մզկիթ ։
Մրմոշ
Բնակչություն
Ըստ 2002 թվականին կատարված մարդահամարի գյուղում բնակվում են 802 մարդ ։
Շահի մզկիթ (Թեհրան)
Կառույց
Շահի մզկիթը կառուցվել է Ֆաթհ-Ալի շահի պատվերով, Ղաջարիների կառավարության տարիներին՝ որպես նոր դինաստիայի օրինականության խորհրդանիշներից մեկը ։ Երբ ավարտվել էր մզկիթի կառուցումը, այն համարվում էր Թեհրանի ամենակարևոր ճարտարապետական հուշարձանը ։
Նասր Էդ Դին Շահի իշխանության տարիներին կառույցին ավելացվել են երկու մինարեներ։ Մզկիթն ամբողջանում է փոքրիկ ոսկեզօծ գմբեթով ։ Այն ունի նաև երկու շաբեստաններ (իրանական ճարտարապետությանը բնորոշ՝ ծածկով ազատ տարածք) ։
Մրմոշ
Ծանոթագրություններ
Կատեգորիա:Ալեքսանդրովացի շրջանի բնակավայրեր Կատեգորիա:Սերբիայի գյուղեր
Շահի մզկիթ (Թեհրան)
Կառույց
Մզկիթի բակ կարելի է մտնել Թեհրանի Մեծ շուկայի մի քանի մասերից ։ Վերջինս համարվում է մայրաքաղաքի առևտրական կենտրոնը ։ Կան մի քանի առանձնահատուկ ճարտարապետական նմանություններ Շահի մզկիթի, Շիրազում Վակիլի մզկիթի և Բորուջերդի Թագավորական մզկիթի միջև։
Ծանոթագրություններ
Կատեգորիա:Թեհրանի մզկիթներ Կատեգորիա:Գմբեթավոր կրոնական շենքեր և կառույցներ
Լև Յաշին
Լև Իվանովիչ Յաշին (Лев Яшин, ), խորհրդային ֆուտբոլային դարպասապահ, հանդես է եկել Մոսկվայի «Դինամոյի» և ԽՍՀՄ հավաքականի կազմերում։ 1956 թվականի օլիմպիական չեմպիոն, 1960 թվականի Եվրոպայի չեմպիոն, ԽՍՀՄ հնգակի չեմպիոն, ԽՍՀՄ սպորտի վարպետ (1957)։ Սոցիալիստական աշխատանքի հերոս (1990)։ ՖԻՖԱ-ի, ՄՖՖԻԻՍ -ի, World Soccer-ի, France Football -ի և Placar-ի վիճակագրություններով 20-րդ դարի լավագույն դարպասապահն է։ Առաջին և միակ դարպասապահն է ֆուտբոլի պատմության մեջ, ով արժանացել է «Ոսկե գնդակ» մրցանակին։ Յաշինի վերջին հանդիպումը տեղի է ունեցել՝ 1971 թվականի մայիսի 27-ին։
Կենսագրություն
Լև Յաշինը ծնվել է Մոսկվա քաղաքի Բոգոռոդսկի շրջանում, փականագործ Իվան Պետրովիչի և Ալեքսանդրա Պետրովնայի ընտանիքում։ Մինչև 13 տարեկանը ապրել է Միլիոննայա փողոցի 15-րդ տանը։ Հենց այստեղ էլ նա իր հասակակիցների հետ գնդակ էր խաղում՝ սկսելով մեծ դարպասապահի ֆուտբոլային ուղին։
Երբ սկսվեց Հայրենական մեծ պատերազմը, 11-ամյա Լևը Պոդոլսկում էր, ուր նրան ուղարկել էին ծնողները ամառային արձակուրդներն ացկացնելու։ Հոկտեմբերին պաշտպանական գործարանը, որտեղ աշխատում էր Իվան Պետրովիչը, տարհանվեց Ուլյանովսկ։ Այնտեղ տեղափոխվեց նաև ողջ ընտանիքը։ Այս գործարանում էլ Լևը սկսեց աշխատել՝ 1943 թվականի գարնանը դառնալով փականագործի աշակերտ։ Արդեն 16 տարեկանում Լև Յաշինը արժանացել է իր առաջին պարգևին՝ «Հանուն քաջարի աշխատանքի Հայրենական մեծ պատերազմի 1941-1945 թվականներին» մեդալին։
1944 թվականին Յաշինը վերադառնում է Մոսկվա։ Լևը շարունակում է աշխատել գործարանում, իսկ ամբողջ ազատ ժամանակը նվիրում է իր սիրած խաղին, որպես դարպասապահ խաղալով Տուշինոյի հավաքականում։
1954 Յաշինը ԽՍՀՄ ֆուտբոլի ազգային հավաքականի դարպասապահն էր։ Ընդհանուր առմամբ, Յաշինը անցկացրել է 78 հանդիպում։ 1956 թվականին թիմի հետ միասին հաղթեցին Մելբուռնի օլիմպիական խաղերում և նվաճեցին Եվրոպայի գավաթը (1960)։ Ազգային հավաքականում նա խաղացել է 3 անգամ ՖԻՖԱ-ի աշխարհի գավաթի եզրափակիչ փուլում. 1958 թվականին Շվեդիայում, 1962 թվականին Չիլիում և 1966 թվականին Անգլիայում։ Նրա ամենամեծ ձեռքբերումը եղել է աշխարհի առաջնությանը՝ 1966 թվականի առաջնությանը գրավել են 4-րդ տեղը։ 1970 թվականին Մեքսիկայում անցկացվելիք աշխարհի գավաթի խաղերին՝ Յաշինը մասնակցում էր 3-րդ անգամ։ 1963 թվականի հոկտեմբերի 23-ին Լոնդոնի «Ուեմբլի» մարզադաշտում, Լև Յաշինը խաղացել է աշխարհի հավաքականի դեմ, որը նվիրված էր անգլիական ֆուտբոլի 100 ամյակին (խաղն ավարտվում է 2։1 հաշվով, հաղթեցին անգլիացիները)։ Աշխարհը Յաշինին կոչում էր «Սև պանտերա» (իր շարժուձևի և ակրոբատիկ հնարքների համար), կամ «Սև սարդ» (երկար ձեռքեր համար) ։ 1963 թվականին արժանացել է Եվրոպայի լավագույն ֆուտբոլիստ մրցանակին։ 1971 թվականի մայիսի 27-ին Մոսկվայի կենտրոնական մարզադաշտում, Լենինի և 103.000 հանդիսականների ներկայությամբ՝ կազմակերպվել էր հրաժեշտի երեկո։ Խաղի ընթացքում Յաշինը դարպասը հանձնել է 23 ամյա Վլադիմիր Պիլգուին, որպես «Դինամո» -ում իր հետևորդ։ Հանդիպումն ավարտվեց 2։2 հաշվով։
Չնայած իր հեռանալուն, օգոստոսի 31-ին Յաշինը կրկին գնաց դաշտ։ Այս անգամ նա պաշտպանել է դարպասը Իտալիայի դեմ խաղում (խաղն ավարտվել է 4։2 հաշվով)։ Ֆուտբոլային կարիերայի ավարտից հետո ` Լև Յաշինը ավարտեց նաև դպրոցական մարզիչների պետական ինստիտուտի ֆիզիկական կուլտուրայի բաժինը (GTSOLIFK) (1967): Եղել է «Դինամո» ակումբի մարզիչը (1971-1975 ապրիլ)։ Ողբեգական դեպքից հետո տաղանդավոր ֆուտբոլիստ Ա.Ե. Կոժեմյակինը՝ Լև Յաշինին մեղադրում էր, որպես «թուլացկամ, բարոյական և կրթական աշխատանքների մեջ»։ Նա աշխատել է որպես մարզիչ ԽՍՀՄ 2-րդ թիմի և մի որոշ ժամանակ երեխաների թիմերի հետ։ 50 տարեկանում Յաշինի ձախ ոտքը պիտի կտրվեր, նրա շատ ծխելու պատճառով։ 1984 թվականին նրա ոտքը անդամահարվեց։ Վիրահատությունից հետո նա շարունակում էր ծխելը։ Ըստ Մարկ Մերովիչի՝ 1989 թվականի թիմի վետերանների այցի ժամանակ Յաշինը եղել է պրոթեզով։ 1990 թվականի մարտի 18-ին Լև Յաշինը արժանացել է Սոցիալական աշխատանքի հերոսի կոչմանը։ 1990 թվականի մարտի 20-ին նա մահացել է։ Նա թաղված է Վագանկովյան գերեզմանոցում։
Հասցե
1980-ական և 1990-ական թվականներին բազմիցս խոսվում էր, որ Լև Յաշինի Միլիոնատերերի փողոցում գտնվող տունը քանդել են, որտեղ ապրում էր նրա որդին։ 1999 թվականին Յաշինի 70 ամյակին Մոսկվայի զորքերը շրջապատում են նրա տունը, խոսելով այն մասին, որ տան քանդումը դադարել է։ 1960 թվականին տեղափոխվել է տարածքի «Ավազոտ» փողոցը։ 2011 թվականի հոկտեմբերի 22-ին նրա տանը՝ Չապաևսկու փողոցի 18/1 նրբանցքում, որտեղ ապրել է 1964 թվականից 1990 թվականը, դարձավ թանգարան։
Նամականիշեր
Մոնտեսեռատայի փոստային միավորով 4 նամականիշներ՝ 2 դոլլար արժողությամբ, նվիրվել է ՖԻՖԱ-ի 1994 թվականի աշխարհի գավաթին (ԱՄՆ)։
Ծանոթագրություններ
Կատեգորիա:Ֆուտբոլի դարպասապահներ Կատեգորիա:Խորհրդային ֆուտբոլիստներ Կատեգորիա:Հոկտեմբերի 22 ծնունդներ Կատեգորիա:1929 ծնունդներ Կատեգորիա:Մարտի 20 մահեր Կատեգորիա:1990 մահեր Կատեգորիա:Սոցիալիստական աշխատանքի հերոսներ Կատեգորիա:Ոսկե գնդակի մրցանակակիրներ Կատեգորիա:Մոսկվա քաղաքում մահացածներ Կատեգորիա:ԽՍՀՄ միջազգային կարգի սպորտի վարպետներ Կատեգորիա:Ռուս ֆուտբոլիստներ Կատեգորիա:Վագանկովյան գերեզմանատանը թաղվածներ Կատեգորիա:Ֆուտբոլային մարզիչներ այբբենական կարգով Կատեգորիա:ԽՍՀՄ օլիմպիական չեմպիոններ
Ժալապանի գավառ
Ժալապանի գավառ  (Microrregião do Jalapão), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 65 705 մարդ 2006 թվականի տվյալով։ Զբաղեցված տարածքը 53 416,435 կմ²։ Բնակչության խտությունը 1,2  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Տոկանտինս նահանգի գավառներ
Պալենսիա (քաղաք)
Աշխարհագրություն
Պալենսիան գտնվում է Իսպանիայի կենտրոնական բարձրավանդակի հյուսիսում, Կարիոն գետի հովտի կենտրոնում, Մադրիդից մոտ 190 կմ դեպի հյուսիս, իսկ Կաստիլիայի և Լեոնի մայրաքաղաք Վալյադոլիդից մոտ 40 կմ դեպի հյուսիս։
Քաղաքը հյուսիս արևելքում շրջապատված է երկու բլուրներով։ Մոտակայքում կանգնած է Քրիստոսի 30 մետր բարձրությամբ արձանը, որը հայտնի է որպես Քրիստո դել Օտերո։ Այն աշխարհում Քրիստոսի արձաններից չորրորդն է իր բարձրությամբ։
Պալենսիայում առկա է 1,438 հա (3550 ակր) տարածքով անտառ, որը տեղանքում հայտնի է որպես «Monte el Viejo» («Հին սար»)։ Այն տեղացիների համար զվարճանքի հայտնի վայր է։
Քաղաքի կողքով անցնում է Կաստիլիա ջրանցքը։
Պալենսիայի վարչատարածքը ներառում է նաև Պարեդես դե Մոնտե գյուղը, որը գտնվում է 14 կմ հեռավորության վրա։
Կլիմա
Պալենսիա նահանգում կլիման միջերկրածովյան է։ Ձմեռները շատ ցուրտ են 749 մ բարձրության և ծովային ազդեցության պատճառով։ Հաճախ են ցրտաշունչ քամիներ լինում, և ձմռանը երբեմն նվազագույն ջերմաստիճանը 0 °C-ից ցածր (32 °F) է իջնում։ Կարիոն գետի պատճառով հաճախակի են մառախուղներ լինում։ Ամռանը տաք է։ Ջերմաստիճանը հուլիսին գերազանցում է 30 °C-ը (86 °F), որը երբեմն կարող է հասնել 38 °C-ի (99 °F): Տեղումները չափավոր են, բայց կարող են դիտվել ամբողջ տարվա ընթացքում (բացառությամբ հուլիս և օգոստոս ամիսների)։ Ամառը և ձմեռը չորային են, իսկ անձրևների մեծ մասը տեղում է աշնանը և գարնանը։
Ձմռանը հաճախակի թեթև անձրևներ են տեղում։ Ձյունը հազվադեպ երևույթ է, յուրաքանչյուր տարի դեկտեմբեր, հունվար և փետրվար ամիսներին ձնաբքի ընդամենը մի քանի օր է լինում, սակայն ձյան տեղումները կարող են առաջանալ նաև նոյեմբեր կամ մարտ ամիսներին։
Տեսարժան վայրեր
Կարիոն գետի վրայով անցնող հռոմեական կամուրջը փոխարինվեց միջնադարյան եռակամար կամրջով։ Քաղաքի հին հատվածը գտնվում է գետի ձախ ափին, ժամանակակիցը՝ աջ։
Լա Օլմեդայի հռոմեական առանձնատունը (Villa Romana de La Olmeda) 4-րդ դարի լավ պահպանված տուն է։ Այն ունի 27 սենյակ և 3000 քմ տարածք։ Հայտնի է իր խճանկարներով, որոնց վրա պատկերված են դիցաբանական տեսարաններ։ Առանձնատան սենյակներից մի քանիսը պարունակում են նաև հռոմեական կեղծավորության մնացորդներ։ Բացի հիմնական շենքից, առանձնատունը շրջապատված է հռոմեական այլ ավերակներով, ինչպիսիք են բազմաթիվ թաղման վայրերը և մի շարք ջերմային լոգարաններ։
Պալենսիան հայտնի է նաև 13-րդ դարի Սուրբ Միգել և Սուրբ Ֆրանցիսկո եկեղեցիներով։ Կալե Մայորը 900 մետր երկարությամբ հետիոտնային փողոց է, որտեղ կարելի է տեսնել 18-րդ, 19-րդ և 20-րդ դարասկզբի ճարտարապետության շատ գեղեցիկ օրինակներ։
Քաղաքից 13 կիլոմետր դեպի հարավ՝ Բանյոս դե Սերատո գյուղում գտնվում է թերակղզու ամենահին եկեղեցին։ Այն 7-րդ դարի բազիլիկ է՝ նվիրված Սուրբ Հովհաննեսին և կառուցվել է վեստգոթ թագավոր Ռեկկասվինտի կողմից (մահացել է 672 թվականին)։
Հայտնի բնակիչներ
Ֆերնանդես դե Պալենսիա, Դիեգոն՝ XVI դարի իսպանացի և պերուացի պատմաբան։
Ծանոթագրություններ
Կատեգորիա:Իսպանիայի քաղաքներ
Ֆրանկ Էլմոր Ռոսս
Ֆրանկ Էլմոր Ռոսս (Frank Elmore Ross, ), ամերիկացի աստղագետ և ֆիզիկոս։
Կենսագրություն
Ֆրանկ Ռոսսը ծնվել է 1874 թվականին Սան Ֆրանցիսկոյում։ 1901 թվականին նա Կալիֆորնիայի համալսարանում ստացել է դոկտորի աստիճան։ 1915 թվականին նա աշխատել է Eastman Kodak-ի լաբորատորիայում։ 1929-1939 թվականներին աստղագետը գլխավորել է Յերկեսի աստղադիտարանը ։ Ֆրանկ Ռոսսը մահացել է 1960 թվականին, 86 տարեկան հասակում։
Ֆրանկ Ռոսստ եղել է Գիտությունների Ազգային Ակադեմիայի և Ամերիկյան աստղագիտական հասարակության անդամ։ Ի պատիվ նրա Լուսնի և Մարսի վրա հայտնի են խառնարաններ։
Գիտական աշխատանքներ
Ֆրանկ Ռոսսը հայտնաբերել է ավելի քան 400 փոփոխական աստղ և մոտ 1000 աստղ իրենց մեծ շարժման հետ միասին։ Այս բոլոր օբյեկտները ունեն «Ռոսս» անունը սերիական համարով (օրինակ, Ռոսս 128)։ Նա նաև գրել է հոդվածներ Մարսի և Վեներայի ուսումնասիրության վերաբերյալ։
Արտաքին հղումներ
Կատեգորիա:Ֆիզիկոսներ այբբենական կարգով Կատեգորիա:Ամերիկացի աստղագետներ Կատեգորիա:Ամերիկացի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ
Գոտեմ (հեռուստասերիալ)
«Գոտեմ» (Gotham), ամերիկյան քրեական հեռուստասերիալ, ստեղծված Բռունո Հելլերի կողմից, DC Comics հրատարակչության կողմից հրատարակված կոմիքսների շարքի հիման վրա, տիեզերքի մասին, որի մտահղացումը պատկանում է Բոբ Կեյնին («Բեթմենի» հեղինակ)։ Սերիալի պրեմիերան կայացել է 2014 թվականի սեպտեմբերի 22-ին Fox հեռուստաալիքի եթերում։ Ոստիկանության երտասարդ քննիչի դերում՝ Ջեյմս Գորդոնի դերակատարը Բենջամին Մքքենզին է։ Հելլերը դարձավ ծրագրի կատարող պրոդյուսերը՝ Դենի Կենոնի հետ միասին, ով նաև զբաղեցրել է ռեժիսորի դերը թռիչքային տեսարաններում։
Ի սկզբանե սերիայի սյուժեն կապված կլիներ Գորդոնի առաջին օրերի մասին Գոտեմի ոստիկանությունում, բայց հետագա սերիաներում ընդգրկվում է Բրյուս Վեյնի կերպարը և Բեթմենի պատմության չարագործներից մի քանիսի ծագման պատմությունները, այդ թվում՝ Պինգվինի, Հանելուկասացի , Կին-կատվի , Թունավոր Բաղեղ , Երկերեսանիի , Խրթվիլակի , Պարոն Ֆրիզի և Հյուգո Սթրեյջի ։
Սերիալի պրեմիերան տեղի ունեցավ 2014 թ. սեպտեմբերի 22-ին FOX հեռուստաալիքով։ 2016 թվականի մարտին, սերիալը երկարացվում է մինչ երրորդ եթերաշրջան, որի պրեմիերան տեղի էր ունեցել 2016 թվականի սեպտեմբերի 19-ին ։ 2014 թվականի մայիսին Fox երկարացրեց սերիալը մինչև չորրորդ սեզոն ։
Սյուժե
Առաջին եթերաշրջանում, Գոտեմի ոստիկանության նորեկ՝ Ջեյմս Գորդոնը, աշխատում էր դետեկտիվ վետերան Հարվի Բուլլոկի հետ, որպեսզի բացահայտեին Գոտեմում կատարված դեպքերից մեկը՝ Թոմասի և Մարտա Վեյնի սպանությունը։ Հետախուզության ընթացքում Գորդոնը ծանոթանում է Վեյնի որդու՝ Բրյուսի հետ, որը գտնվում էր ծառայապետի՝ Ալֆրեդ Պեննիուորտի խնամակալության տակ։
Փոքր Վեյնի հետ հանդիպումը ստիպում է Գորդոնին բռնել գաղտնի մարդասպանին։ Մյուս վաղ հայտնվող կերպարները ներառվում են որպես Օսլվալդ Կոբլպոտի խմբի անդամ, դատաբժշկական փորձագետ՝ Էդվարդ Նիգման, փողոցային որբեր՝ Սելինա Կայլը և Այվի "Պամելա" Պղպեղը, թաղամասի փաստաբանի օգնական՝ Հարվի Դենտան և բժշկուհի՝ Լեսլի Տոմպկինսը։ Գորդոնը մասնակցել էր Գոտեմի քրեական ընտանիքներին, այդ թվում՝ Ձուկ (Ֆիշ) Մունին, Դոն Ֆալկոնան, և Դոն Սալվատոր Մարոնին։ Ի վերջո, Գորդոնը կազմում է անհավանական բարեկամություն Բրյուսի հետ, ով կօգներ ապագա տղային դառնալ Բեթմեն ։
Երկրորդ սեզոնում, կատարվածից 1 տարի հետո, Գորդոնը զբաղվում է մի շարք հանցագործություններով, որոնք գաղտնի կազմակերպվում են Տեո Գալավանի և իր քրոջ՝ Տաբիտայի հետ և ըստ մշակվաց պլանի Գոտեմը պետք է ընտրեր նրան որպես Գոտեմ քաղաքի քաղաքապետ, որում կատարվել էր քաղաքապետ Օբրի Ջեյմսի առևանգումը և Վեյնի ընտանիքի դժվարակաիր վրեժը Սուրբ Դյումայի շքանշանի օգնությամբ։ Այն բանից հետո, երբ Գալավանը զրկվեց քաղաքապետի պաշտոնից, նա սպանվեց և Գոտեմի ոստիկանությունը սկսեց զբաղվել Վիկտոր Ֆրիսի հանցագործություններով։ Նույն ժամանակում, հանելուկային Հյուգո Սթրեյնջը և իր օգնական Էտիել Պիբոդան, իրականացնում են տարօրինակ փորձեր Արկհեմի կլինիկայի ներքևում, ինդիան-Հիլի ստորգետնյա շինարարությունում, որը գաղտնի պատկանում է Wayne Enterprises-ին և հետևվում էր դատարանի կողմից։